Insbruka Alpa Zoo

Alpa Zoo (germane: Alpenzoo Innsbruck) estas bestoĝardeno en Insbruko, Aŭstrujo, kun enirejo tuj apud Kastelo Weiherburg kies fazanejo estiĝis samloke. Jarcentojn poste malfermiĝis moderna zoo en septembro 1962. Ĉe la piedo de la montaro Nordkette troviĝas ĝi je 750 metroj super la marnivelo. Sur iom pli ol 10 hektaroj (ĝis 2022 nur 5 hektaroj estas evoluigitaj, kun perspektivo de zoo-etendo) oni prizorgas proksimume 2000 alpmontajn bestojn de ĉirkaŭ 150 specioj en nature aranĝitaj kaĝoj, terarioj kaj akvarioj. Neniu alia zoo en la mondo montras tiel kompletan kolekton da sovaĝaj bestoj el la alpa regiono. Tio estas nur unu kialo, kial ĉi tie sukcesis kelkaj mondskale unuafojaj bredadoj kaj rimarkindaj reproduktaj atingoj. Ĉi zoologia ĝardeno estas neprofitcela asocio, kiu per si mem gajnas la plej grandan parton de la funkciiga buĝeto (kun subteno de la insbruka municipo kaj la lando Tirolo). La amikara societo Freunde des Alpenzoos kiel subtena asocio, sponsoroj, bestoprizorgantoj kaj privataj mecenatoj krome kontribuas al la ekonomia sekureco. Kun po ĉirkaŭ 300 miloj da vizitantoj porjare ĝi estas fakte la plej granda kultura institucio de Tirolo. Kiel dunganto ĝi konstante certigas laborlokojn por ĉirkaŭ 30 dungitoj. Eksteraj ligiloj hejmpaĝo amikara societo